pythainlp/thai-financial-dataset huggingface dataset:
10. การควบคุมภายใน

ในการประชุมคณะกรรมการบริษัท ครั้งที่ 165 เมื่อวันที่ 27 กุมภาพันธ์ พ.ศ. 2550
โดยมีคณะกรรมการตรวจสอบเข้าร่วมประชุมด้วยได้พิจารณารายงานคณะกรรมการตรวจสอบ
และซักถามข้อมูลจากคณะฝ่ายจัดการ
แล้วสรุปได้ว่าคณะกรรมการบริษัทไม่มีความเห็นที่ต่างไปจากรายงานคณะกรรมการตรวจสอบที่เสนอมา

รายงานคณะกรรมการตรวจสอบปี 2549

คณะกรรมการตรวจสอบ บริษัท ซิงเกอร์ประเทศไทย จำกัด (มหาชน)
ประกอบด้วยคณะกรรมการที่เป็นอิสระจากการบริหารงานของบริษัทจำนวน 3 ท่าน ดังนี้

นายอุดม ชาติยานนท์ ประธานกรรมการตรวจสอบ

นายสาระ ล่ำซำ กรรมการตรวจสอบ

นายคริสโตเฟอร์ จอห์น คิง กรรมการตรวจสอบ

โดยกรรมการทุกท่านในคณะกรรมการตรวจสอบมีคุณสมบัติตามที่ตลาดหลักทรัพย์แห่งประเทศไทยกำหนด

คณะกรรมการตรวจสอบได้รับมอบหมายตามคณะกรรมการของบริษัทให้กำกับดูแลงบการเงินและงบการเงินรวมของบริษัทให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ
สอบทานให้บริษัทมีการรายงานทางการเงินอย่างถูกต้องและเพียงพอ
มีระบบการควบคุมภายในและการตรวจสอบภายในที่เหมาะสมและมีประสิทธิภาพ
มีการปฏิบัติตามกฎหมายว่าด้วยหลักทรัพย์และตลาดหลักทรัพย์ มีการเปิดเผยข้อมูลอย่างเพียงพอ
ให้ความเห็นในการคัดเลือกและเสนอแต่งตั้งผู้สอบบัญชีของบริษัทรวมทั้งหน้าที่อื่นๆ
ตามที่คณะกรรมการบริษัทมอบหมายพร้อมทั้งให้ความสำคัญกับการปฏิบัติตามจริยธรรม
ความโปร่งใสและสามารถตรวจสอบได้

ในปี 2549 คณะกรรมการตรวจสอบได้มีการประชุมรวม 4 ครั้ง โดยร่วมกับผู้ตรวจสอบภายใน
ผู้สอบบัญชีจาก บริษัท เคพีเอ็มจี ภูมิไชย สอบบัญชี จำกัด
พร้อมทั้งเชิญฝ่ายบริหารเข้าร่วมประชุมตามวาระอันควร เพื่อสอบทานรายงานทางการเงิน
แลกเปลี่ยนข้อคิดเห็นและให้ข้อเสนอแนะที่เป็นประโยชน์ทั้งในด้านการวิเคราะห์ถึงที่มาของข้อมูลในงบการเงินรายไตรมาสและงบการเงินประจำปี
2549 อย่างเป็นอิสระ
เพื่อให้รายงานทางการเงินได้จัดทำอย่างถูกต้องตามหลักการบัญชีที่รับรองโดยทั่วไป
มีการเปิดเผยข้อมูลอย่างเพียงพอ และมิได้มีการปฏิบัติใดๆ
อันเป็นการขัดแย้งกับข้อบัญญัติของกฎหมายพร้อมทั้งได้มีการรายงานผลการประชุมของคณะกรรมการตรวจสอบต่อคณะกรรมการบริษัททราบทุกครั้งที่มีการประชุมซึ่งสามารถสรุปเป็นประเด็นสำคัญๆ
ได้ดังต่อไปนี้:-

-   สอบทานงบการเงินรายไตรมาส และประจำปีก่อนที่จะนำเสนอให้คณะกรรมการบริษัทพิจารณา

-   พิจารณาและให้คำแนะนำในการตั้งสำรองเพิ่มขึ้นสำหรับบัญชีลูกหนี้ผ่อนชำระรถจักรยานยนต์

-   รับทราบและเห็นชอบกับการเปลี่ยนแปลงการคิดคำนวณต้นทุนรถจักรยานยนต์ยึดคืน

-   สอบทานรายงานผลการตรวจสอบของฝ่ายตรวจสอบภายใน
    และประเมินความเพียงพอของระบบการควบคุมภายในแล้ว มีความเห็นว่า
    บริษัทมีระบบการควบคุมภายในที่เพียงพอและเหมาะสมกับสภาพธุรกิจ
    และไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ

-   ติดตามผลความคืบหน้าของโครงการปรับปรุงระบบสารสนเทศของบริษัทฯ

-   ติดตามผลการปฏิบัติงานพร้อมทั้งให้คำแนะนำเพื่อพัฒนางานของฝ่ายตรวจสอบภายใน

-   พิจารณาแผนการตรวจสอบของฝ่ายตรวจสอบภายในประจำปี 2550
    พร้อมทั้งให้ข้อเสนอแนะและข้อสังเกต

สำหรับปี 2550 คณะกรรมการตรวจสอบได้เสนอต่อคณะกรรมการบริษัท
ให้เสนอต่อที่ประชุมผู้ถือหุ้นให้แต่งตั้ง บริษัท เคพีเอ็มจี ภูมิไชย จำกัด
เป็นผู้สอบบัญชีของบริษัทอีกวาระหนึ่ง
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม พ.ศ. 2549

บริษัท ซิงเกอร์ประเทศไทย จำกัด (มหาชน)

สารบัญ FILE

ปกหน้าและสารบัญ singerta.doc

ส่วนที่ 1 ข้อมูลสรุป (Executive Summary) singertb.doc

ส่วนที่ 2 บริษัทที่ออกหลักทรัพย์ singertc.doc

2-2 ปัจจัยความเสี่ยง singertd.doc

2-4 ลักษณะการประกอบธุรกิจ singerte.doc

2-7 การประกอบธุรกิจของแต่ละสายผลิตภัณฑ์ singertf.doc

2-13 การวิจัยและการพัฒนา singertg.doc

2-14 ทรัพย์สินที่ใช้ในการประกอบธุรกิจ singerth.doc

2-16 โครงการในอนาคต singerti.doc

2-17 ข้อพิพาททางกฎหมาย singert1.doc

2-18 โครงสร้างเงินทุน singertk.doc

2-21 การจัดการ singertl.doc

2-32 การควบคุมภายใน singertm.doc

2-34 รายการระหว่างกัน singertn.doc

2-36 ฐานะการเงินและผลการดำเนินงานและค่าสอบบัญชี singerto.doc

2-41 ข้อมูลอื่นที่เกี่ยวข้อง singertp.doc

ส่วนที่ 3 การรับรองความถูกต้องของข้อมูล singertq.doc

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท singertr.doc

เอกสารแนบ 2 รายละเอียดเกี่ยวกับกรรมการของบริษัทย่อย singerts.doc

เอกสารแนบ 3 อื่นๆ singertt.doc
ส่วนที่ 2

แบบรายงานการเปิดเผยข้อมูลเพิ่มเติมของบริษัทที่ออกหุ้น (แบบ 56-1)

บริษัท ซิงเกอร์ประเทศไทย จำกัด (มหาชน)

บริษัท ซิงเกอร์ประเทศไทย จำกัด (มหาชน) เป็นผู้จำหน่ายผลิตภัณฑ์ที่มีเครื่องหมายการค้า "
ซิงเกอร์ " เช่น จักรเย็บผ้า เครื่องใช้ไฟฟ้าต่างๆ นอกจากนี้ยังจำหน่าย เครื่องใช้ไฟฟ้ายี่ห้อต่างๆ
รวมทั้งผลิตภัณฑ์อื่นๆ เช่น รถจักรยานยนต์ ยี่ห้อ ซูซูกิ ยามาฮ่า ไทเกอร์ คาวาซากิ เป็นต้น
เพื่อสนองตอบต่อความต้องการ ของลูกค้า ภายใต้การขายผ่อนชำระ
ผ่านร้านค้าปลีกซึ่งเป็นสาขาของบริษัทเอง และผ่านทางตัวแทนจำหน่ายต่างๆ
โดยมีสำนักงานใหญ่ตั้งอยู่ เลขที่ 72 อาคาร กสท โทรคมนาคม ชั้น 17 ถนนเจริญกรุง
แขวงบางรัก เขตบางรัก กรุงเทพมหานคร 10500 เลขทะเบียนบริษัท 0107537000050 โทรศัพท์
0-2352 4777 โทรสาร 0-2352 4799

Call Center 1800 800 111, 0-2352-4770

http:// www.singerthai.co.th
4.  การวิจัยและการพัฒนา

การวิจัยทางการตลาด

บริษัทฯ ได้จัดให้มีการวิจัยทางการตลาดสำหรับกลุ่มเครื่องใช้ไฟฟ้า และผลิตภัณฑ์ต่างๆ
ที่บริษัทจำหน่าย ในรูปแบบของการแลกเปลี่ยนข้อมูลทางการตลาดกับสถาบันวิจัยที่มีชื่อเสียง
นอกจากนี้ฝ่ายการตลาดของบริษัทมีการทำการวิจัยโดยตรงกับผู้บริโภค
เพื่อที่จะศึกษาและทำความเข้าใจกลุ่มลูกค้าหลักในสินค้าแต่ละประเภท,
หาข้อมูลว่าสินค้ายี่ห้อใดคือคู่แข่งของ Singer ในแต่ละประเภทสินค้า
ทำความเข้าใจถึงจุดเด่นและจุดด้อยของสินค้ายี่ห้อ Singer ในแต่ละประเภทสินค้า
และเพื่อพัฒนาสินค้าและบริการของซิงเกอร์ให้ดียิ่งขึ้น

การพัฒนาสินค้าใหม่ 

สำหรับการพัฒนาสินค้าใหม่ เนื่องจากบริษัทสั่งซื้อสินค้าจากผู้ผลิตในประเทศในลักษณะของ OEM
(Original Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย
“ซิงเกอร์” ให้แก่บริษัท ซึ่งสินค้าดังกล่าวได้มีการพัฒนาเทคโนโลยีใหม่ๆ
อยู่ตลอดเวลาจากผู้ผลิตหลักเรียบร้อยแล้ว ทางบริษัทเพียงแต่พิจารณาเลือกสรรสินค้าที่มีคุณภาพ
ประสิทธิภาพการใช้งานที่ดี และเหมาะสมกับสภาวะการตลาดในปัจจุบัน
เพื่อนำเสนอผลิตภัณฑ์ที่ดีให้แก่ลูกค้าภายใต้ชื่อ Singer

การพัฒนาระบบสารสนเทศ

บริษัท ฯ ได้มีการคัดเลือก IFS Application ซึ่งเป็นระบบ Enterprise Resource
Planning มาใช้ในการจัดการและการบริหาร บริษัทฯ จะนำโซลูชั่นต่างๆ ของ IFS
Application มาใช้ในองค์กร อาทิเช่น แอพพลิเคชั่นทางด้านระบบบริหารงานบัญชี,
ระบบเช่าซื้อ, ระบบการเคลื่อนย้ายสินค้า (Logistic), ระบบควบคุมสินค้าคงคลัง,
ระบบบริหารงานทรัพยากรบุคคล, ระบบการจัดการการให้บริการและระบบเพิ่มประสิทธิผลทางธุรกิจ
บริษัทฯ มีความมุ่งมั่นที่จะพัฒนาให้มีระบบข้อมูลมีการเชื่อมโยงถึงกันได้อย่างสมบูรณ์แบบ
รวมถึงระบบที่ใช้ในการวัดผล ประเมินผลการทำงานต่างๆ
ซึ่งจะครอบคลุมถึงการดำเนินงานของธุรกิจในทุก ๆ ด้าน
เพื่อช่วยให้องค์กรบรรลุถึงเป้าหมายการเติบโตทางธุรกิจให้ดียิ่งขึ้น

ขณะนี้อยู่ในขั้นตอนของการลงระบบเช่าซื้อให้กับสาขาต่าง ๆ กว่า สองร้อยสาขา อันเป็นระยะที่ 1
กำหนดแล้วเสร็จประมาณปลายปี 2550 ระบบดังกล่าวจะช่วยให้การกำกับดูแลสาขาต่าง ๆ
ทั่วประเทศมีประสิทธิภาพยิ่งขึ้น ตลอดจนการลดขั้นตอน และการใช้เอกสารต่าง ๆ
ซึ่งจะส่งผลให้มีการประมวลผลที่รวดเร็ว
2.  ข้อมูลการดำรงตำแหน่งเป็นผู้บริหารและกรรมการมีอำนาจควบคุมในบริษัทย่อย บริษัทร่วม
    หรือบริษัทที่เกี่ยวข้อง

+----------------+--------------+-----------------------+--------------+
| รายชื่อ          | บมจ. ซิงเก    | บริษัทย่อย               |              |
|                | อร์ประเทศไทย  |                       |              |
+----------------+--------------+-----------------------+--------------+
|                |              | บ. อุตสาหกรรม ซิงเกอร์   | บ. ซิงเกอร์    |
|                |              | (ประเทศไทย) จำกัด      | (โบรคเกอร์)   |
|                |              |                       | จำกัด         |
+----------------+--------------+-----------------------+--------------+
| นายดาเนียล      | /, //        |                       |              |
| ไมเคิล ฟิลิโปเนท์  |              |                       |              |
+----------------+--------------+-----------------------+--------------+
| นายประทีป       | /, //        | /, //                 | /, //        |
| แสงหิรัญวัฒนา     |              |                       |              |
+----------------+--------------+-----------------------+--------------+
| นายวิพจน์        | /, //        | /, //                 | /, //        |
| เชี่ยวชาญ        |              |                       |              |
+----------------+--------------+-----------------------+--------------+

หมายเหตุ:- / = กรรมการ

x = ประธานกรรมการ

// = คณะฝ่ายจัดการ

• ไม่มีบริษัทย่อยบริษัทใดที่มีรายได้เกินกว่าร้อยละ 10
ของรายได้รวมตามงบกำไรขาดทุนรวมของปีบัญชีสิ้นสุด ณ วันที่ 31 ธันวาคม 2549
ส่วนที่ 1

ข้อมูลสรุป (Executive Summary)

บริษัท ซิงเกอร์ประเทศไทย จำกัด (มหาชน) เป็นผู้จัดจำหน่ายผลิตภัณฑ์ที่มีเครื่องหมายการค้า
“ซิงเกอร์” เช่น จักรเย็บผ้า เครื่องใช้ไฟฟ้าต่าง ๆ
นอกจากนี้ยังจำหน่ายและเครื่องใช้ไฟฟ้ายี่ห้อต่าง ๆ เพื่อสนองตอบต่อความต้องการของลูกค้า
บริษัทฯยังเป็นผู้จัดจำหน่ายรถจักรยานยนต์ที่สำคัญ ให้กับรถจักรยานยนต์ยี่ห้อ ซูซูกิ ยามาฮ่า ไทเกอร์
และคาวาซากิ เป็นต้น

มากกว่าร้อยละ 95 ของยอดขายเป็นการขายตรงทั้งหมด และมากกว่าร้อยละ 90
ของยอดขายเป็นการขายแบบเช่าซื้อ การขายตรงจะผ่านผู้แทนซิงเกอร์มากกว่า 4,500 คน
กระจายตามสาขาต่าง ๆ มากกว่า 223 สาขา ทั่วประเทศไทย ถือว่าบริษัทฯ
มีโครงข่ายการกระจายสินค้าเครื่องใช้ไฟฟ้าในบ้านที่ใหญ่สุดและกว้างขวางที่สุด ในประเทศไทย

มีผู้ประกอบการรายใหญ่หลายรายในธุรกิจเครื่องใช้ไฟฟ้า
และการหลั่งไหลเข้ามาของสินค้าราคาถูกจากประเทศจีนได้เพิ่มภาวะการแข่งขันในตลาดมากขึ้น
อย่างไรก็ดีบริษัทฯ
มีจุดได้เปรียบในเชิงการแข่งขันในเรื่องของโครงข่ายในการกระจายสินค้าที่กว้างขวางและ
เครื่องหมายการค้า “ซิงเกอร์” ที่รู้จักกันมานาน

ภายใต้การดำเนินธุรกิจ และโครงสร้างของบริษัทฯ ในปัจจุบัน
ทำให้ผลกระทบจากปัจจัยความเสี่ยงต่างๆ ไม่มีนัยสำคัญ ตามรายละเอียดที่ปรากฏในหัวข้อ
“ปัจจัยความเสี่ยง”

ปี 2549 บริษัทมีผลขาดทุนสุทธิอยู่ที่ 32.3% ของยอดรายได้ เมื่อเทียบกับปีก่อน จะมีกำไรสุทธิอยู่ที่
1.3% ผลประกอบการอยู่ในภาวะขาดทุนเหตุผลหลักมาจาก ขาดทุนจากการยึดคืนรถจักรยานยนต์
จากบัญเช่าซื้อที่มีปัญหา ซึ่งบัญชีเช่าซื้อดังกล่าว เกิดขึ้นในช่วงปี 2547 ถึงปี 2548
นอกเหนือจากการขาดทุนจากการยึดคืนสินค้า ยังมีการปรับลดมูลค่าของรถจักรยานยนต์ที่ยึดคืนมา
และคงเหลือในบัญชีสินค้าคงคลัง ตลอดจนนโยบายการตั้งสำรองหนี้สูญเพิ่มขึ้น
สำหรับบัญชีลูกหนี้ผ่อนชำระรถจักรยานยนต์ บริษัทฯได้ดำเนินการ
มาตรการหลายอย่างเพื่อปรับปรุงและป้องกันปัญหาที่เกิดขึ้น
โดยรายละเอียดการวิเคราะห์ดังกล่าวปรากฎในหัวข้อ “ปัจจัยความเสี่ยง”

ปัจจุบันบริษัทฯ มีทรัพย์สินทั้งหมด 4,057 ล้านบาท และมีอัตราส่วนหนี้สินต่อส่วนของผู้ถือหุ้นอยู่ที่
2.81 เมื่อสิ้นปี 2549

บริษัทย่อย

-   บริษัท ซิงเกอร์ (โบรคเกอร์) จำกัด

  บริษัท ซิงเกอร์ (โบรคเกอร์) จำกัด ประกอบธุรกิจตัวแทนขายกรรมธรรม์ประกันชีวิตให้แก่
  บริษัท

  เมืองไทยประกันชีวิต จำกัด ผ่านพนักงานขายตรงของบริษัทฯ เฉพาะที่มีใบอนุญาตตัวแทน
  ประกันชีวิต

-   บริษัท อุตสาหกรรมซิงเกอร์ (ประเทศไทย) จำกัด

  บริษัทอุตสาหกรรมซิงเกอร์ (ประเทศไทย) จำกัด ได้หยุดดำเนินงานในปี 2545
  และทรัพย์สินทั้งหมด

  ได้จำหน่ายให้บริษัทฯ และบุคคลภายนอกในปี 2547 รายได้หลักของบริษัทอุตสาหกรรมซิงเกอร์

  (ประเทศไทย) จำกัด ในปัจจุบันจะเป็นดอกเบี้ยรับอันเนื่องมาจากเงินให้กู้ยืมกับบริษัทฯ
เอกสารแนบ 3 อื่น ๆ

-   รายงานของผู้สอบบัญชีรับอนุญาต

เอกสารแนบ 3

รายงานของผู้สอบบัญชีรับอนุญาต

  เสนอ ผู้ถือหุ้นของบริษัท ซิงเกอร์ประเทศไทย จำกัด (มหาชน)

  ข้าพเจ้าได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2549 และ 2548
  และงบกำไรขาดทุนรวมและงบกำไรขาดทุนเฉพาะบริษัท
  งบแสดงการเปลี่ยนแปลงส่วนของผู้ถือหุ้นรวม
  และงบแสดงการเปลี่ยนแปลงส่วนของผู้ถือหุ้นเฉพาะบริษัท
  และงบกระแสเงินสดรวมและงบกระแสเงินสดเฉพาะบริษัท
  สำหรับปีสิ้นสุดวันเดียวกันของแต่ละปีของบริษัท ซิงเกอร์ ประเทศไทย จำกัด (มหาชน)
  และบริษัทย่อย และของเฉพาะบริษัท ซิงเกอร์ประเทศไทย จำกัด (มหาชน) ตามลำดับ
  ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
  ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

  ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
  การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
  การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
  ซึ่งผู้บริหารเป็นผู้จัดทำขึ้นตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
  ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

  ข้าพเจ้าเห็นว่า งบการเงินรวมและงบการเงินเฉพาะบริษัทข้างต้นนี้
  แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม 2549 และ 2548
  ผลการดำเนินงานรวมและผลการดำเนินงานเฉพาะบริษัท
  และกระแสเงินสดรวมและกระแสเงินสดเฉพาะบริษัท
  สำหรับปีสิ้นสุดวันเดียวกันของแต่ละปีของบริษัท ซิงเกอร์ประเทศไทย จำกัด (มหาชน)
  และบริษัทย่อยและเฉพาะบริษัท ซิงเกอร์ ประเทศไทย จำกัด (มหาชน)
  สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (นายสันติ พงค์เจริญพิทย์)

  ผู้สอบบัญชีรับอนุญาต

  เลขทะเบียน 4623

  บริษัท เคพีเอ็มจี ภูมิไชย สอบบัญชี จำกัด

  กรุงเทพมหานคร

  27 กุมภาพันธ์ 2550
5. สินทรัพย์ของบริษัท ซิงเกอร์ฯ และ บริษัทย่อย

1.  ที่ดิน อาคาร และเครื่องจักร

สินทรัพย์ที่สำคัญของบริษัท ได้แก่ ที่ดินที่จังหวัดพระนครศรีอยุธยา ซึ่งมีเนื้อที่ 22 ไร่ ตั้งอยู่ ณ
ถนนสามโคก-เสนา หลักกิโลเมตรที่ 34 ตำบลบางนมโค อำเภอเสนา จังหวัดพระนครศรีอยุธยา
บนที่ดินแปลงนี้มีการปลูกสร้างอาคาร สำนักงาน คลังสินค้า และโรงอาหาร นอกจากนั้นก็ยังมีที่ดิน
อาคาร และร้านสาขาของบริษัทซึ่งตั้งกระจายตามจังหวัดต่าง ๆ ทั่วประเทศ

จากจำนวนร้านสาขาทั้งหมด 223 ร้าน บริษัทเป็นเจ้าของกรรมสิทธิ์ที่ดิน และอาคารรวม 80 แห่ง
ที่เหลือเป็นร้านสาขาที่บริษัทเช่า ส่วนอาคารสำนักงานใหญ่ ประจำอยู่เลขที่ 72 อาคาร กสท
โทรคมนาคม ชั้น 17 ถนนเจริญกรุง แขวงบางรัก เขตบางรัก กรุงเทพฯ 10500 โดยเช่าจาก
บมจ.กสท โทรคมนาคม สัญญาเช่ามีอายุการเช่า 3 ปี จะสิ้นสุดสัญญาในวันที่ 14 มกราคม 2551
โดยในสัญญาเช่ากำหนดค่าเช่าพื้นที่รวมเป็นเงิน 602,000 บาทต่อเดือน
และค่าบริการรวมเป็นเงินทั้งสิ้น 367,950 บาทต่อเดือน ซึ่งเป็นอัตราเดียวตลอดอายุสัญญาเช่า 3
ปี

มูลค่าตามบัญชีของ ที่ดิน อาคาร และอุปกรณ์ - สุทธิ ณ วันที่ 31 ธันวาคม พ.ศ. 2549 ของบมจ.
ซิงเกอร์ ประเทศไทย และบริษัทย่อย มีจำนวนเท่ากับ 420,112,793 .- บาท

5.2 บริษัทหรือบริษัทย่อยไม่ได้ประกอบธุรกิจพัฒนาอสังหาริมทรัพย์

-----

5.3 สิทธิหรือข้อจำกัดในการประกอบธุรกิจ

สิทธิบัตร ไม่มี

 เครื่องหมายการค้า

  เครื่องหมายการค้า “ SINGER ” และ “ SINGER AT HOME WORLDWIDE ”

  และ ชื่อในทางการค้า “ ซิงเกอร์ ” ที่บริษัทใช้อยู่นั้น
  เป็นไปตามสัญญาอนุญาตการใช้เครื่องหมายการค้า (Trade Mark License Agreement)
  โดยบริษัทต้องจ่ายค่าเครื่องหมายการค้าดังกล่าวให้กับ The Singer Company B.V.
  ในต่างประเทศ คิดเป็นร้อยละ 0.1 ของยอดขายสุทธิเฉพาะสินค้าที่ใช้เครื่องหมาย SINGER
  เท่านั้น ซึ่งเป็นไปตามที่ระบุไว้ในสัญญาที่ทำร่วมกัน

  ค่าธรรมเนียมการบริการ (Offshore Service Agreement) เป็นค่าใช้จ่ายที่ The Singer
  Company BV. ได้ให้ความช่วยเหลือในด้านการบริหารจัดการ และการตลาดแก่บริษัท
  โดยคำนวณจากร้อยละ 1.0 ของยอดขายสุทธิ ซึ่งเป็นไปตามที่ระบุไว้ในสัญญาที่ทำร่วมกัน

บัตรส่งเสริมการลงทุน ไม่มี 

4.  เงินลงทุนในบริษัทย่อยและบริษัทร่วม

รายละเอียดเงินลงทุนในบริษัทย่อย บริษัทในเครือ บริษัทร่วม และบริษัทที่เกี่ยวข้อง มีดังนี้

 

ชื่อบริษัท ประเภทกิจการและลักษณะธุรกิจ ทุนที่เรียก % การถือหุ้น มูลค่าเงินลงทุน

ชำระแล้ว (ตามราคาทุน)

(บาท) (บาท)

บริษัทย่อย

บริษัท ซิงเกอร์ ประกอบธุรกิจนายหน้าค้า 200,000 99.70 199,400

(โบรคเกอร์) กรมธรรม์ประกันชีวิต

จำกัด

บริษัท อุตสาหกรรม ผลิตสินค้า 5,000,000 99.88 4,994,000

ซิงเกอร์ (ประเทศ

ไทย) จำกัด

บริษัทร่วม ไม่มี

ณ วันที่ 31 ธันวาคม พ.ศ. 2549 นโยบายการลงทุนในบริษัทย่อยเหล่านี้จะยังคงการถือหุ้นเท่าเดิม
ทั้งนี้คณะกรรมการและผู้บริหารของบริษัทย่อยเป็นผู้บริหารที่คณะฝ่ายจัดการคัดเลือกจากผู้บริหารภายในบริษัท
ให้ทำหน้าที่ควบคุมดูแลในการดำเนินงานของบริษัทย่อย
เพื่อให้สอดคล้องกับนโยบายหลักในการประกอบกิจการของบริษัท บริษัทฯ
มีเงินลงทุนรวมในบริษัทย่อยเท่ากับ 10.0 ล้านบาท โดยคิดเป็นสัดส่วนร้อยละ 0.25
ของสินทรัพย์รวม
6.  โครงการในอนาคต

ในปัจจุบัน Singer เป็นสินค้ายี่ห้อหนึ่งที่ได้รับความนิยมจากกลุ่มลูกค้าทั่วประเทศ
ซึ่งกลุ่มเป้าหมายหลักของบริษัทอยู่ในต่างจังหวัด ( มากกว่า 60% ของประชากรในประเทศไทย )
และยังได้รับการยอมรับจากกลุ่มลูกค้าต่างๆ ว่า Singer
มีการบริการหลังการขายและระบบเงินผ่อนที่ดีที่สุด และในปี 2001 Singer
ได้มีนโยบายทางการตลาด ดังนี้คือ:-

เพิ่มช่องทางในการจำหน่าย ( Second Retail Chain )

• ดำเนินธุรกิจขายสินค้าหลากหลายชนิดผ่านร้านค้าระบบใหม่ ภายใต้ชื่อ “ ซิงเกอร์พลัส “ (
Singer Plus )

• จัดสร้างระบบเงินผ่อน ซึ่งสามารถตอบรับความต้องการของกลุ่มลูกค้าได้รวดเร็วยิ่งขึ้น (New
Hire Purchase System )

• บริการหลังการขายแบบครบวงจร ( After Sale Services )

ด้านบริการอย่างเต็มรูปแบบตั้งแต่จัดส่ง ติดตั้ง
และบำรุงรักษาตามอายุการประกันของสินค้าในแต่ละประเภท

• การเพิ่มระยะเวลารับประกันสินค้า ( Extend Warranty )

โดยลูกค้าสามารถเป็นผู้เลือกว่าต้องการให้สินค้าอยู่ใต้การรับประกันกี่ปี

• การขายผ่านระบบจดหมายอิเลคทรอนิคส์ ( E. Commerce )

กลุ่มลูกค้าสามารถค้นหาข้อมูลรายละเอียดและสามารถซื้อ
ผ่านระบบจดหมายอิเลคทรอนิคส์ได้โดยไม่ต้อง

เสียเวลาในการเดินทาง

• บัตรสมาชิก “ซิงเกอร์พลัส” (Singer Plus Member Card)

จัดทำบัตรสมาชิกพร้อมการส่งเสริมการขายร่วมกับห้างร้านต่างๆ ซึ่งเป็นพันธมิตร (
Co-Promotion )

ซึ่งลูกค้าสามารถได้รับสิทธิประโยชน์ต่างๆ มากมาย ผ่านเครือข่าย Singer ทั่วประเทศ
10. การควบคุมภายใน

ในการประชุมคณะกรรมการบริษัท ครั้งที่ 138 เมื่อวันที่ 26 กุมภาพันธ์ 2544
โดยมีคณะกรรมการตรวจสอบทั้งสามท่าน เข้าร่วมประชุมด้วย
ได้พิจารณารายงานคณะกรรมการตรวจสอบ และซักถามข้อมูลจากคณะฝ่ายจัดการ แล้วสรุปได้ว่า
คณะกรรมการบริษัทไม่มีความเห็นที่ต่างไปจากรายงานคณะกรรมการตรวจสอบที่เสนอมา

รายงานของคณะกรรมการตรวจสอบ (2543)

คณะกรรมการตรวจสอบซึ่งประกอบด้วยคณะกรรมการที่เป็นอิสระจากการบริหารงาน ประกอบด้วย
นายอุดม ชาติยานนท์ เป็นประธานกรรมการตรวจสอบ นายฉัตรชัย เทียมทอง และนายสาระ ล่ำซำ
เป็นกรรมการตรวจสอบ
ได้รับมอบหมายจากคณะกรรมการของบริษัทให้สอบทานให้บริษัทมีรายงานทางการเงินอย่างถูกต้องและเพียงพอ
มีระบบการควบคุมภายในและการตรวจสอบภายในที่เหมาะสมและมีประสิทธิภาพ
มีการปฏิบัติตามกฎหมายว่าด้วยหลักทรัพย์และตลาดหลักทรัพย์ มีการเปิดเผยข้อมูลอย่างเพียงพอ
พิจารณาคัดเลือกเสนอแต่งตั้งผู้สอบบัญชีของบริษัท รวมทั้งหน้าที่อื่นๆ ตามที่คณะกรรมการมอบหมาย

คณะกรรมการตรวจสอบได้มีการประชุมในงวดปีบัญชี 2543 รวม 6 ครั้ง
โดยร่วมกับผู้ตรวจสอบภายในและร่วมกับผู้สอบบัญชี เพื่อสอบทานรายงานทางการเงิน
และแลกเปลี่ยนข้อคิดเห็นทางการเงินเรื่องงบการเงินของบริษัทและงบการเงินรวมประจำปี 2543
โดยได้มีการวิเคราะห์วิจารณ์ถึงที่มาของข้อมูลอย่างตรงไปตรงมาและอย่างเป็นอิสระ
และเห็นว่ารายงานทางการเงินได้จัดทำอย่างถูกต้องมีการเปิดเผยข้อมูลอย่างเพียงพอและมิได้มีการปฏิบัติใดๆ
อันเป็นการขัดแย้งกับข้อบัญญัติของกฎหมาย

ในปี 2543
ได้ดำเนินการสรรหาเพื่อคัดเลือกบุคคลที่เหมาะสมที่จะมาดำรงตำแหน่งผู้จัดการฝ่ายตรวจสอบภายในของบริษัท
จนกระทั้งกลางปี 2543 บริษัทได้คัดเลือกบุคคล
และมอบหมายให้ทำการศึกษาระบบและงานของบริษัทฯ
เพื่อนำความเห็นมาร่วมประชุมกับคณะกรรมการตรวจสอบ
เพื่อใช้เป็นแนวทางในการปรับปรุงและพัฒนาองค์กร
และกำหนดแนวทางการตรวจสอบภายในให้มีประสิทธิภาพในอนาคต
ซึ่งถือเป็นการวางรูปแบบองค์กรและกำหนดรูปแบบของการตรวจสอบภายในขึ้นใหม่ในบริษัท

โดยมีเป้าหมายเพื่อให้การทำงานมีประสิทธิภาพและบรรลุวัตถุของการตรวจสอบภายในที่ดี ตลอดปี
2543 คณะกรรมการตรวจสอบได้ให้ข้อคิดเห็นและข้อเสนอแนะที่เป็นประโยชน์
เพื่อเป็นแนวทางในการทำงานของหน่วยงานตรวจสอบภายใน
โดยได้รายงานให้คณะกรรมการบริษัททราบทุกครั้งที่มีการประชุม
ในที่สุดคณะกรรมการบริษัทได้ประกาศเปลี่ยนแปลงโครงสร้าง
และรูปแบบการดำเนินงานของหน่วยงานตรวจสอบภายในขึ้นใหม่อย่างเป็นทางการในเดือนมกราคม
2544

สำหรับรอบปีบัญชี 2544 คณะกรรมการตรวจสอบได้เสนอต่อคณะกรรมการ
ให้เสนอต่อที่ประชุมผู้ถือหุ้นให้แต่งตั้ง นางสาวสมศรี ธัญญชีวี และ/หรือผู้สอบบัญชีท่านอื่น แห่งบริษัท
ไพร้ซวอเตอร์เฮาส์คูเปอร์ส เอบีเอเอส จำกัด เป็นผู้สอบบัญชีของบริษัทอีกวาระหนึ่ง
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม พ.ศ. 2543

บริษัท ซิงเกอร์ประเทศไทย จำกัด (มหาชน)
7. ข้อพิพาททางกฎหมาย

  ปัจจุบัน บริษัท ซิงเกอร์ และบริษัทในเครือไม่มีข้อพิพาททางกฎหมายใดๆ
1. ปัจจัยความเสี่ยง

 ความเสี่ยงที่อาจจะมีผลกระทบต่อการดำเนินงานของบริษัทสามารถสรุปได้ ดังนี้:-

-   ความเสี่ยงในการดำเนินธุรกิจ

รายรับของบริษัทส่วนใหญ่มาจากการจำหน่ายเครื่องใช้ไฟฟ้าภายในบ้าน และจักรเย็บผ้า
ซึ่งเป็นสินค้าที่มี คู่แข่งไม่น้อย แต่เนื่องจากกลยุทธ์ในการจำหน่าย
ช่องทางการจัดจำหน่ายที่แตกต่างจากคู่แข่ง และการกระจายเขตของการขายออกไปทั่วประเทศ
จึงทำให้บริษัทสามารถรักษากลุ่มของลูกค้าของบริษัทไว้ได้
ถึงกระนั้นก็ดียอดการจำหน่ายของบริษัทก็ยังต้องขึ้นอยู่กับอำนาจซื้อของผู้บริโภค
ซึ่งแปรผันโดยตรงกับการเติบโตทางเศรษฐกิจของประเทศ

-   ความเสี่ยงในการผลิต

  เนื่องจากสินค้าส่วนใหญ่ที่บริษัทจำหน่ายมาจากการจ้างผลิตแบบ OEM (Original Equipment
  Manufacturer) จึงต้องอาศัยผู้ผลิตโดยตรงในการได้มาของสินค้าที่จำหน่าย
  บริษัทจึงได้มีการติดต่อกับผู้ผลิตหลายราย ไม่เจาะจงเฉพาะรายใดรายหนึ่งในการดำเนินธุรกิจ
  เพื่อไม่ให้การผลิตของบริษัทถูกผูกขาดโดยผู้ผลิตรายใดรายหนึ่ง
  อีกทั้งทำให้เกิดอำนาจต่อรองในการสั่งซื้อทั้งด้านคุณภาพ ราคา และความแน่นอนในการผลิต

-   ความเสี่ยงในการใช้เครื่องหมายการค้าภายใต้ชื่อ “ซิงเกอร์” (SINGER)

บริษัทได้ใช้เครื่องหมายทางการค้าภายใต้ชื่อ “ซิงเกอร์” (SINGER) มาเป็นระยะเวลานานกว่า 100 ปีแล้ว โดยที่ SINGER B.V. COMPANY LIMITED บริษัทในประเทศเนเธอร์แลนด์ ซึ่งเป็นผู้ถือหุ้นรายใหญ่ของบริษัทได้ทำสัญญาให้บริษัทสามารถใช้เครื่องหมายทางการค้าดังกล่าวได้ไปจนถึงปี 2547 ด้วยค่าธรรมเนียม OFFSHORE SERVICE FEE และ TRADEMARK LICENSE FEE ในอัตราคงที่ คือ 1.1% ของยอดขาย 

-   ความเสี่ยงทางด้านการเงิน

เนื่องจากการดำเนินงานของบริษัทต้องใช้แหล่งเงินทุนบางส่วนจากการกู้ยืม ทั้งจากธนาคาร
สถาบันการเงิน ตลอดจนนักลงทุนสถาบัน ซึ่งมีความไม่แน่นอน
เกิดขึ้นตามสภาพของตลาดเงินและตลาดทุน ทั้งในประเทศและต่างประเทศ
ดังนั้นบริษัทย่อมได้รับผลกระทบจากการเปลี่ยนแปลงของ
สภาพคล่องทางการเงินและอัตราดอกเบี้ยเงินกู้ยืมที่เกิดขึ้น บริษัทมีนโยบายการกู้ยืมจากธนาคาร
สถาบันการเงิน และนักลงทุนสถาบัน
โดยไม่เจาะจงกู้ธนาคารหรือสถาบันการเงินใดสถาบันหนึ่งเท่านั้น
เพื่อกระจายความเสี่ยงของแหล่งเงินกู้
อีกทั้งอัตราดอกเบี้ยที่กู้มีทั้งอัตราดอกเบี้ยคงที่และอัตราดอกเบี้ยลอยตัวด้วยสัดส่วนที่เหมาะสมตามสถาณการณ์
ความเสี่ยงจากอัตราแลกเปลี่ยนที่เกิดขึ้นมีผลกระทบกับการดำเนินงานของบริษัท
ในด้านของการนำเข้าสินค้าจากต่างประเทศ ซึ่งมีมูลค่าไม่เกิน 10% ของยอดขายของบริษัทเท่านั้น
และบริษัทได้ให้มีการซื้ออัตราแลกเปลี่ยนเงินล่วงหน้า (FORWARD CONTRACT)
เพื่อป้องกันความเสี่ยงดังกล่าว ตามความจำเป็นอย่างเหมาะสม
โดยไม่มีนโยบายในการเก็งกำไรจากอัตราแลกเปลี่ยนแต่อย่างใด
ส่วนที่ 2

แบบรายงานการเปิดเผยข้อมูลเพิ่มเติมของบริษัทที่ออกหุ้น (แบบ 56-1)

บริษัท ซิงเกอร์ประเทศไทย จำกัด (มหาชน)

บริษัท ซิงเกอร์ประเทศไทย จำกัด (มหาชน)
ประกอบธุรกิจหลักเป็นผู้จำหน่ายสินค้าที่มีเครื่องหมายการค้า “ ซิงเกอร์ ” ( SINGER )
ผ่านร้านค้าปลีกซึ่งเป็นสาขาของบริษัทเอง และผ่านทางตัวแทนจำหน่ายต่างๆ
โดยมีสำนักงานใหญ่ตั้งอยู่ เลขที่ 321 ถนนสี่พระยา แขวงสี่พระยา เขตบางรัก กรุงเทพมหานคร
10500 เลขทะเบียนบริษัท บมจ. 252 โทรศัพท์ 236-0138 โทรสาร 236-4242

http:// www.singerthai.co.th
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ
อันอาจทำให้ผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวจันทรจิรา ก้องท้องสมุทร์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวจันทรจิรา ก้องท้องสมุทร์
กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ - สกุล ตำแหน่ง ลายมือชื่อ

1. Mr. James P. Kelly กรรมการผู้จัดการ
..........………...….......................

2. นายโสภณ ผลวิไล กรรมการ ............................…....……….....

3. นายยงยุทธ บุญเปกข์ตระกูล กรรมการ ..............................…......………

ชื่อ - สกุล ตำแหน่ง ลายมือชื่อ

ผู้รับมอบอำนาจ น.ส. จันทรจิรา ก้องท้องสมุทร์ ผู้จัดการฝ่ายหลักทรัพย์
.......……….........................
4.  การวิจัยและการพัฒนา

การวิจัยทางการตลาด

บริษัทฯ ได้จัดให้มีการวิจัยทางการตลาด โดยว่าจ้างบริษัท ACNielsen (Thailand) Limited.
ทำการวิจัยตลาดในหัวข้อ Winning Brands Study สำหรับกลุ่มเครื่องใช้ไฟฟ้า โทรทัศน์, ดีวีดี,
ตู้เย็น, เครื่องซักผ้า, วีดีโอ และจักรเย็บผ้า บริษัทฯ มีค่าใช้จ่ายสำหรับโครงการนี้เป็นจำนวนเงิน
2,500,000 บาท ต่อระยะเวลา 3 ปี

วัตถุประสงค์ในการทำวิจัย

1. เพื่อศึกษาและทำความเข้าใจกลุ่มลูกค้าหลักในสินค้าแต่ละประเภท

2. เพื่อหาข้อมูลว่าสินค้ายี่ห้อใดคือคู่แข่งขันของ Singer ในแต่ละประเภทสินค้า

3. เพื่อทำความเข้าใจถึงจุดเด่นและจุดด้อยของสินค้ายี่ห้อ Singer ในแต่ละประเภทสินค้า

การพัฒนาสินค้าใหม่

บริษัทฯ ได้เห็นถึงความสำคัญสำหรับการพัฒนาเทคโนโลยีใหม่ๆ
และความทนทานของสินค้าแต่ละชนิดภายใต้ชื่อ Singer
และเพื่อให้กลุ่มลูกค้าได้มีโอกาสเลือกใช้ผลิตภัณฑ์ที่ดี Singer ได้เลือกสรรเทคโนโลยีต่างๆ
และนำมาผนวกกันทำให้ผลิตภัณฑ์มีคุณภาพมากยิ่งขึ้น เช่น

• จักรเย็บผ้า รุ่น XL1000 เป็นจักรเย็บผ้าที่สามารถควบคุมด้วยระบบคอมพิวเตอร์

• โทรทัศน์ รุ่น SCT-25F1 จอแบนซึ่งคุณภาพและรูปลักษณ์ทันสมัยตามสมัยนิยม

• ตู้เย็น รุ่น DL263 มีช่องกดน้ำดื่มเพิ่มความสะดวกสบายแก่กลุ่มลูกค้า เป็นต้น